СЪОБЩЕ**НИЕ ЗА**

**ПРОВЕЖДАНЕ НА КОНСУЛТАЦИИ**

**по проект на План за управление на риска от наводнения в Западнобеломорски район 2022-2027 г. (ПУРН за ЗБР), Доклад за екологична оценка на ПУРН за ЗБР, 2022-2027 г., с всички приложения към него, вкл. и Доклад за оценка на степента на въздействие**

на основание чл. 20 от Наредбата за условията и реда за извършване на екологична оценка на планове и програми (обн. ДВ, бр. 57/ 2004 г., посл. изм. ДВ, бр. 70/2020 г.)

1. Информация за възложителя на плана:

Възложител: Министерство на околната среда и водите,

Басейнова дирекция „Западнобеломорски район" (БД „ЗБР“), с ценър гр. Благоевград

Седалище и адрес на управление: гр. Благоевград, бул. „Св. Димитър Солунски” № 66

Телефон: 073/894 103; e-mail: bdblg@wabd.bg

Лице за контакти: Нели Гоцева – началник отдел „Планове“

Тел.: 073/894 111 ; e-mail: nelygotseva@wabd.bg

1. Обща информация за предложения план

а) Основание за изготвяне на плана

Проектът на ПУРН за ЗБР (2022-2027 г.) се изготвя в изпълнение на изискванията на чл.7 на Директива 2007/60/ЕО относно оценката и управлението на риска от наводнения (ДН), транспонирани в Глава Девета „Защита от вредното въздействие на водите” - чл. 146и на Закона за водите.

Съгласно разпоредбите на чл. 155, ал. 1 т. 2б от Закона за водите (ЗВ) Директорът на Басейнова дирекция е компетентен орган за басейново управление, отговорен за разработването на Плана за управление на риска от наводнения.

б) Период на действие и етапи на изпълнение на плана

ПУРН на ЗБР от втория цикъл на прилагане на Директива 2007/60/ЕО е с период на действие 2022-2027 г. и влиза в сила след утвърждаването му от Министерски съвет.

Етапите на изпълнение включват:

1. Планиране – План за управление на риска от наводнения
2. Изпълнение
   1. Подготвителен етап – вкл. прецизиране на мерките, предварителни проучвания, разрешителни, проектиране, тръжни процедури и др.
   2. Същинско изпълнение – вкл. изграждане, внедряване и т.н.
3. Мониторинг
   1. Мониторинг на изпълнението
   2. Мониторинг на резултатите
   3. Мониторинг на целите.

в) Териториален обхват

ПУРН се изготвя за територията на Западнобеломорски район за басейново управление, определен съгласно чл. 152, ал. 1, т. 4 от Закона за водите.

Западнобеломорският район за басейново управление обхваща югозападните части на Република България. Площта на района е 11.96 km2 или 10.8% от територията на страната. Административен център на района е град Благоевград. Районът обхваща всички поречия с отток към Егейско море - р. Струма, р. Места и р. Доспат.

На изток ЗБР граничи с Източнобеломорски район за басейново управление, на север – с Дунавски район за басейново управление, на юг и запад границите съвпадат съответно с държавните граници на Република България с Република Гърция, Република Сърбия и Република Македония.

ЗБР включва населените места в шест области, в това число цялата територия на областите Благоевград, Перник и Кюстендил и част от областите Смолян, Пазарджик и София.

Западнобеломорски район обхваща водосборните области на реките Струма, Места и Доспат, които са трансгранични.

г) Засегнати елементи от Националната екологична мрежа /НЕМ/

В териториалния обхват на ЗБР попадат 2 национални парка, 3 природни парка, 15 резервата, 4 поддържани резервата, 30 природни забележителности и 47 защитени местности.

Предвидена мярка към ПУРН засяга единствено територията на защитени местности: „Широка поляна“, „Студената чучурка“ и „Кавал тепе“.

В обхвата на ЗБР попадат изцяло или частично 26 защитени зони за опазване на природните местообитания и на дивата флора и фауна (съгласно Директива 92/43/ЕИО) и 20 защитени зони за опазване на дивите птици (съгласно Директива 2009/147/ЕИО) от мрежата Натура 2000.

Защитените зони, в чиито териториален обхват попадат мерки от Програмата от Мерки към ПУРН са: ЗЗ BG0001012 „Земен”, BG0001013 „Скрино“, BG0000366 „Кресна-Илинденци“, BG0001028 „Среден Пирин – Али ботуш“, BG0002003 „Кресна“, BG0002098 „Рупите“ и ЗЗ BG0000209 „Пирин“

Като самостоятелно приложение към Доклада за екологична оценка е изготвен Доклад за оценка на степента на въздействие на проекта на ПУРН върху предмета и целите на защитените зони.

д) Основни цели на плана

ПУРН определя рамката за управление на риска от наводнения и намаляване на потенциалните последствия и негативните въздействия от наводненията на територията на Западнобеломорски район, като взема предвид и ползите и въздействията върху широк спектър от сектори, включително човешкото здраве, околната среда, културното наследство и стопанска дейност.

Планът съдържа 24 цели, отнесени към 5 приоритета, както следва:

**Приоритет 1: Опазване на човешкото здраве (минимизиране на броя на засегнатите хора)**

Цел 1.1: Минимизиране на броя на засегнатите и пострадали хора при наводнения

Цел 1.2: Осигуряване на бързото отвеждане на водите при интензивни валежи и наводнения от урбанизираните територии

Цел 1.3: Възстановяване на нормалните условия за живот

**Приоритет 2: Защита на средата на обитаване и културното наследство**

Цел 2.1: Минимизиране на броя на жилищните имоти, засегнати от наводнения

Цел 2.2: Минимизиране на броя на обектите от социалната инфраструктура, засегнати от наводнения

Цел 2.3: Подобряване на защитата на обекти от стопанската, техническата и критичната инфраструктура, включително транспорт и комунални услуги, срещу наводнения

Цел 2.4: Подобряване на защитата на значими културно-исторически обекти

**Приоритет 3: Подобряване на защитата на околната среда**

Цел 3.1: Подобряване на защитата на канализационните системи

Цел 3.2: Подобряване на защитата на промишлените обекти (основно IPPC и SEVESO обекти)

Цел 3.3: Минимизиране на засегнатите зони за защита на водите, защитени територии и защитени зони

Цел 3.4: Подобряване на водозадържащата способност на земеделски, горски и крайречни територии

Цел 3.5: Намаляване на загубата на почва във водосборите

Цел 3.6: Подобряване на синергията между мерките за управление на наводненията и Рамковата директива за водите (РДВ)

**Приоритет 4: Подобряване на осведомеността, подготвеността и реакцията на населението**

Цел 4.1: Повишаване на осведомеността и подготвеността на населението за наводнения

Цел 4.2: Подобряване на реакцията на населението при наводнения

Цел 4.3: Издаване на предупреждения за наводнения за районите, засегнати от речни, дъждовни и крайбрежни наводнения

**Приоритет 5: Административен капацитет, солидарност, данни и информация, бъдещи рискове, финансиране и ресурси**

Цел 5.1: Създаване на съвременна нормативна уредба за устройственото планиране на териториите и управление на наводнения

Цел 5.2: Прилагане на принципа на солидарност

Цел 5.3: Избягване на нови рискове

Цел 5.4: Повишаване на квалификацията на персонала, ангажиран с управление на наводненията

Цел 5.5: Осигуряване на оперативна информация за управление на наводненията, включително инфраструктура

Цел 5.6: Осигуряване адекватно реагиране на публичните институции и другите заинтересовани страни при наводнения

Цел 5.7: Осигуряване на адекватно финансиране за Програмата от мерки

Цел 5.8: Разработка на адекватни ресурси, включително публични и частни организации.

е) Финансиране на плана

Разработването на проекта на ПУРН за ЗБР 2022-2027 г. е финансирано посредством Оперативна програма „Околна среда 2014-2020 г.“, в рамките на проект: BG16M1OP002-4.005-0001 „ПУРН – втори цикъл 2022-2027 г.“

Потенциалните източници за финансиране на мерките в ПУРН включват държавен бюджет; общински бюджети; европейски структурни и инвестиционни фондове, като Механизма за възстановяване и устойчивост (МВУ), Кохезионния фонд (КФ), Европейския фонд за регионално развитие (ЕФРР), Европейскип социален фонд плюс (ЕСФ+), InvestEU и др.

ж) Срокове и етапи на изготвянето на плана и наличие, нормативно регламентирано на изискване за обществено обсъждане или др. процедурна форма за участие на обществеността

Директивата за наводненията и Законът за водите изискват прилагането на подход за дългосрочно планиране на три етапа, с цел намаляване на риска от наводнения, които се преразглеждат на всеки шест години в рамките на цикъл, координиран и синхронизиран с цикъла на прилагане на Рамковата директива за водите (РДВ). Етапите на разработване на ПУРН са следните:

1. Разработване на Предварителна оценка на риска от наводнения (ПОРН) за всеки район за басейново управление, определен в съответствие с член 146а на Закона за водите.

2. Разработване на карти на заплахата и риска от наводнения (КЗРН), според изискванията на член 146д от Закона за водите.

3. Разработване на плановете за управление на риска от наводнения (ПУРН), включително и програма от мерки (ПоМ) към тях, с цел намаляване на риска от наводнения, в съответствие с изискванията на член 146и от Закона за водите.

ПУРН се приема от Министерски съвет и преразглеждат и актуализират на всеки шест години.

Проект на план за управление на риска от наводнения и резултатите от отделните етапи на неговото разработване са публикувани на интернет страницата на Басейнова дирекция „Западнобеломорски район”.

1. Информация за органа, отговорен за прилагането на плана

Отговорен орган за прилагането на плана е Басейнова Дирекция Западнобеломорски район, с център гр. Благоевград.

1. Орган за приемане/одобряване/утвърждаване на плана

Компетентен орган за одобряването на ПУРН е Министерски съвет по предложение на Министъра на околната среда и водите, съгласно чл. 160 от Закона за водите.

1. Информация за начина на заплащане на дължимата такса в размер, определен съгласно Тарифата за таксите, които се събират в системата на Министерството на околната среда и водите

Дължимата такса в размер, определен съгласно Тарифата за таксите, които се събират в системата на Министерство на околната среда и водите, ще бъде заплатена при предоставяне на Искане за издаване на становище за екологична оценка.

1. Място за публичен достъп

Документите (проект на ПУРН, доклад за екологична оценка, доклад за оценка на степента на въздействие и приложенията към тях) са предоставени за достъп в:

* сградата на Басейнова Дирекция „Западнобеломорски район“, гр. Благоевград, бул. „Св .Димитър Солунски” № 66, всеки работен ден от 9:00 до 17:30 часа. Лице за контакти: Нели Гоцева – началник отдел „Планове“
* сградата на Министерство на околната среда и водите, гр. София, бул. „Княгиня Мария Луиза“ № 22, всеки работен ден от 9:00 до 17:30 часа. Лице за контакти: Ралица Павлова

Проектите на документите са публикувани на:

* електронната страница на Басейнова дирекция „Западнобеломорски район”:

<https://wabd.bg/content/обществени-консултации/обществени-консултации-етапи-пурн/>

* електронната страница на Министерство на околната среда и водите:

<https://www.moew.government.bg/bg/vodi/planove-za-upravlenie/planove-za-upravlenie-na-riska-ot-navodneniya-purn/planove-za-upravlenie-na-riska-ot-navodneniya-2022-2027/>

1. Време за публичен достъп

30 дни, считано от 27.09.2023 г. до 27.10.2023 г., включително.

1. Начин за изразяване на становище

Становища и мнения могат да се депозират на място, с писма на адрес:

* гр. Благоевград, бул. „Св. Димитър Солунски” № 66,
* гр. София, бул. „Княгиня Мария Луиза“ № 22

както и по електронна поща: [bdblg@wabd.bg](mailto:bdblg@wabd.bg)

**След приключване на 30-дневния срок за консултации, ще бъде проведено обществено обсъждане на проекта на ПУРН, доклада за екологична оценка, доклада за оценка на степента на въздействие и всички приложения към тях.**

**Общественото обсъждане ще се проведе на: 31.10.2023 г. от 15:00 часа, в гр. Благоевград, бул. „Св. Димитър Солунски" № 66, зала № 2 – втори етаж.**